На основу члана 40. и 110. Статута општине Чајетина ( ''Службени лист општине Чајетина'' , бр 2/2019 ) Скупштина општине Чајетина на седници одржаној 21. априла 2022.године , донела је

**ОДЛУКУ О РАСПУШТАЊУ САВЕТА МЗ АЛИН ПОТОК**

**Члан 1.**

 **РАСПУШТА се Савет Месне заједнице Алин Поток** јер због поднетих оставки чланова савте не постоји кворум за даљи рад и пуноважно одлучивање.

**Члан 2.**

 Председник Скупштине општине расписаће изборе за Савет месне заједнице у року од 15 дана од дана ступања на снагу одлуке о распуштању Савета месне заједнице , с тим да од датума расписивања избора до датума одржавања избора не може протећи више од 45 дана.

**Члан 3.**

 До конституисања Савета месне заједнице, текуће и неодложне послове Месне заједнице обављаће Милан Лазовић из Алиног Потока као повереник општине кога именује Скупштина општине истовремено са доношењем ове одлуке.

**Члан 4.**

 Ова одлука ступа на снагу даном доношења и биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-25/2022-01 од 21. априла 2022.године**

 **Председник**

 **Скупштине општине,**

 *Арсен Ђурић*